CELEX: 32022D0701
Language: et
Date: 2022-05-04 00:00:00
Title: Komisjoni rakendusotsus (EL) 2022/701, 4. mai 2022, millega tunnistatakse kehtetuks otsus 2010/346/EL hobuste nakkava kehvveresusega seotud kaitsemeetmete kohta Rumeenias (EMPs kohaldatav tekst)

5.5.2022   
               
               
                  ET
               
               
                  Euroopa Liidu Teataja
               
               
                  L 131/6
               
            
         KOMISJONI RAKENDUSOTSUS (EL) 2022/701,
         4. mai 2022,
         millega tunnistatakse kehtetuks otsus 2010/346/EL hobuste nakkava kehvveresusega seotud kaitsemeetmete kohta Rumeenias
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 9. märtsi 2016. aasta määrust (EL) 2016/429 loomataudide kohta, millega muudetakse teatavaid loomatervise valdkonna õigusakte või tunnistatakse need kehtetuks (loomatervise määrus), (1) eriti selle artikli 141 lõiget 1,
         ning arvestades järgmist:
         
                     (1)
                  
                  
                     Määrusega (EL) 2016/429 on komisjonile antud õigus võtta vastu rakendusakte, millega kehtestatakse ajutised eeskirjad, mis täiendavad või asendavad määruse (EL) 2016/429 IV osa I jaotise 3. peatükis sätestatud eeskirju peetavate maismaaloomade konkreetse liigi või kategooria liikumise kohta. Need ajutised eeskirjad võib vastu võtta, kui määruse (EL) 2016/429 artikli 9 lõike 1 punktis d osutatud loetellu kantud taud näib levivat hoolimata määruse (EL) 2016/429 IV osa I jaotise 3. peatüki 1.–6. jao kohaselt sätestatud liikumisnõuetest.
                  
               
                     (2)
                  
                  
                     Määruse (EL) 2016/429 raames võeti vastu komisjoni rakendusmäärus (EL) 2018/1882 (2). Rakendusmääruse (EL) 2018/1882 lisas on loetletud hobuste infektsioosne aneemia ja liigitatud see määruse (EL) 2016/429 artikli 9 lõike 1 punktis d osutatud loetellu kantud taudiks.
                  
               
                     (3)
                  
                  
                     Komisjoni otsus 2010/346/EL (3) võeti vastu nõukogu direktiivi 90/425/EMÜ (4) artikli 10 lõike 4 kohaselt ja selles on sätestatud hobuste infektsioosse aneemiaga seotud kaitsemeetmed Rumeenias. Need kaitsemeetmed täiendavad hobuslaste liikumist liidus reguleerivaid loomatervisenõudeid, mis on sätestatud nõukogu direktiivis 2009/156/EÜ (5). Direktiiv 90/425/EMÜ on tunnistatud kehtetuks Euroopa Parlamendi ja nõukogu määrusega (EL) 2017/625 (6) ning direktiiv 2009/156/EÜ on tunnistatud kehtetuks määrusega (EL) 2016/429.
                  
               
                     (4)
                  
                  
                     Otsus 2010/346/EL võeti vastu 2010. aastal, kui Rumeenias loeti hobuste infektsioosset aneemiat endeemiliseks ja taudi olukord selles liikmesriigis kujutas endast terviseriski hobuslaste jaoks liidus.
                  
               
                     (5)
                  
                  
                     Komisjoni delegeeritud määruses (EL) 2020/688 (7) on muu hulgas sätestatud loomatervisenõuded hobuslaste liidusiseseks liikumiseks. Kõnealuse delegeeritud määruse artikli 22 lõike 1 punktis c on sätestatud hobuste infektsioosse aneemiaga seotud nõuded, mis peavad olema täidetud hobuslaste viimiseks teistesse liikmesriikidesse.
                  
               
                     (6)
                  
                  
                     Rumeenia esitas alalise taime-, looma-, toidu- ja söödakomitee 2022. aasta veebruari koosolekul komisjonile ja teistele liikmesriikidele olukorraaruande, millest nähtub, et selles liikmesriigis on tehtud hobuste infektsioosse aneemia likvideerimisel edusamme ning et tema territooriumi teatavad osad on olnud sellest taudist vabad rohkem kui 12 kuud või et taudi levimus on jäänud samadesse piiridesse, mida on täheldatud teiste liikmesriikide piirkondades. See näitab, et Rumeenia territooriumil rakendatud riiklik hobuste infektsioosse aneemia likvideerimise programm on osutunud tõhusaks.
                  
               
                     (7)
                  
                  
                     Seetõttu on otsuses 2010/346/EL sätestatud meetmed aegunud ning delegeeritud määruses (EL) 2020/688 sätestatud loomatervisenõuded on nüüd piisavad, et tagada hobuslaste ohutu liikumine liikmesriikide vahel.
                  
               
                     (8)
                  
                  
                     Seepärast tuleks otsus 2010/346/EL kehtetuks tunnistada.
                  
               
                     (9)
                  
                  
                     Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsus 2010/346/EL tunnistatakse kehtetuks.
         
         
            Artikkel 2
            Käesolev otsus jõustub järgmisel päeval pärast selle avaldamist Euroopa Liidu Teatajas.
         
         
            Brüssel, 4. mai 2022
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 84, 31.3.2016, lk 1.
         
            (2)  Komisjoni 3. detsembri 2018. aasta rakendusmäärus (EL) 2018/1882, milles käsitletakse loetellu kantud taudide kategooriate suhtes teatavate taudiennetuse ja -tõrje eeskirjade kohaldamist ning millega kehtestatakse nimekiri liikidest ja liigirühmadest, mis kujutavad endast arvestatavat riski kõnealuste loetellu kantud taudide levimisel (ELT L 308, 4.12.2018, lk 21).
         
            (3)  Komisjoni 18. juuni 2010. aasta otsus 2010/346/EL hobuste nakkava kehvveresusega seotud kaitsemeetmete kohta Rumeenias (ELT L 155, 22.6.2010, lk 48).
         
            (4)  Nõukogu 26. juuni 1990. aasta direktiiv 90/425/EMÜ, milles käsitletakse liidusiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaarkontrolle (EÜT L 224, 18.8.1990, lk 29).
         
            (5)  Nõukogu 30. novembri 2009. aasta direktiiv 2009/156/EÜ hobuslaste liikumist ja kolmandatest riikidest importimist reguleerivate loomatervishoiunõuete kohta (ELT L 192, 23.7.2010, lk 1).
         
            (6)  Euroopa Parlamendi ja nõukogu 15. märtsi 2017. aasta määrus (EL) 2017/625, mis käsitleb ametlikku kontrolli ja muid ametlikke toiminguid, mida tehakse eesmärgiga tagada toidu- ja söödaalaste õigusnormide ning loomatervise ja loomade heaolu, taimetervise- ja taimekaitsevahendite alaste õigusnormide kohaldamine, millega muudetakse Euroopa Parlamendi ja nõukogu määruseid (EÜ) nr 999/2001, (EÜ) nr 396/2005, (EÜ) nr 1069/2009, (EÜ) nr 1107/2009, (EL) nr 1151/2012, (EL) nr 652/2014, (EL) 2016/429 ja (EL) 2016/2031, nõukogu määruseid (EÜ) nr 1/2005 ja (EÜ) nr 1099/2009 ning nõukogu direktiive 98/58/EÜ, 1999/74/EÜ, 2007/43/EÜ, 2008/119/EÜ ja 2008/120/EÜ ning millega tunnistatakse kehtetuks Euroopa Parlamendi ja nõukogu määrused (EÜ) nr 854/2004 ja (EÜ) nr 882/2004, nõukogu direktiivid 89/608/EMÜ, 89/662/EMÜ, 90/425/EMÜ, 91/496/EMÜ, 96/23/EÜ, 96/93/EÜ ja 97/78/EÜ ja nõukogu otsus 92/438/EMÜ (ametliku kontrolli määrus) (ELT L 95, 7.4.2017, lk 1).
         
            (7)  Komisjoni 17. detsembri 2019. aasta delegeeritud määrus (EL) 2020/688, millega täiendatakse Euroopa Parlamendi ja nõukogu määrust (EL) 2016/429 seoses maismaaloomade ja haudemunade liidusisest liikumist käsitlevate loomatervisenõuetega (ELT L 174, 3.6.2020, lk 140).